इस एक पारी के बाद धौनी का करियर बदल गया और आगे चलकर वह भारतीय टीम के कप्तान बने। उन्होंने अपनी कप्तानी में भारत को 2007 में आईसीसी टी-20 विश्व कप और 2011 में वनडे विश्व कप के अलावा 2013 में आईसीसी चैम्पियंस ट्रॉफी का खिताब दिलाया। इस किताब में लिखा गया है, ‘अगर गांगुली ने धौनी पर भरोसा नहीं दिखाया होता, तो भारतीय क्रिकेट टीम को उसका सर्वश्रेष्ठ विकेटकीपर बल्लेबाज और कप्तान नहीं मिलता।’ अभिरूप भट्टाचार्य इससे पहले ‘विनिंग लाइक विराट: थिंक एंड सक्सेस लाइक कोहली’ किताब भी लिख चुके हैं। भट्टाचार्य ने सौरव गांगुली की तुलना क्रिकेट के दो महान कप्तानों पाकिस्तान के इमरान खान और श्रीलंका अर्जुन रणतुंगा से की है, जिन्होंने अपनी-अपनी टीमों का नए सिरे से गठन किया था और उन्हें ऊंचाई पर ले गए।